Ulrikke Falch

Ulrikke Falch (født 1996) er en norsk skuespiller, forfatter og samfunnsdebattant. Hun er kjent for rollen som Vilde Lien Hellerud i NRK-serien Skam. På sosiale medier har hun engasjert seg mot kroppspress, og fortalt hvordan hun ble frisk fra spiseforstyrrelser. Nettavisen kåret henne i 2017 til en av de 25 mest innflytelsesrike på internett i Norge.

I april 2018 ga Falch ut en podkast gjennom NRKP3, som omhandlet alt fra kroppspress til religion. Senere samme år, i august 2018, gav hun og medforfatter Sofie Frøysaa ut boken Jenteloven.

I august 2019 kom Falch ut med dokumentarserien F-ordet på NRK, en tv-serie som forsøkte å overbevise ungdom på videregåendeskole om at de var feminister. 

Falch har hatt over en million følgere på Instagram, men har de siste årene trukket seg unna sosiale medier. I mars 2020 slettet hun kontoen sin og kom tilbake først ett år etterpå. 

I juni 2020 ga hun ut dokumentarserien "Ulrikke uden SKAM" for danske TV2PLAY, som aldri ble vist i Norge.

I 2021 spilte hun hovedrollen Line i Discovery+ sin storsatsning Ligge, kunsten å komme over eksen sin. 

Hun deltok i den 4. sesongen av TV2-programmet Forræder (TV-serie) i 2024. 

 Bibliografi 
 Jenteloven : Feministisk førstehjelp, sammen med Sofie Frøysaa, 2018, Gyldendal, ISBN 9788205505872

 Referanser 

 Eksterne lenker 



Kategori:Norske skuespillere
Kategori:Personer fra Oslo
Kategori:Alumni fra Elvebakken videregående skole